OpenLLM-France/wikimedia huggingface dataset:
# Selecció escocesa de corfbol

La selecció escocesa de corfbol és dirigida per la Scottish Korfball Association (SKA) i representa Escòcia a les competicions internacionals de corfbol.
L'Associació Escocesa es va crear l'any 2006 i la seva afiliació a l'IKF es va fer efectiva amb el canvi d'any, després que l'Associació Britànica de Korfball es dividís en tres: Anglaterra, Escòcia i Gal·les. Va debutar l'any 2007 a l'European Bowl, aconseguint la quarta posició a la divisió oest. L'any 2010 va participar per primera vegada al Campionat d'Europa, aconseguint la quinzena posició.

## Història

Campionat d'Europa :
| Any | Campionat | Seu | Classificació |
| 2010 | 4t Campionat d'Europa | Països Baixos | 15a plaça |
| 2014 | 5è Campionat d'Europa | Portugal | 11a plaça |
European Bowl :
| Any | Campionat | Seu | Classificació |
| 2007 | 2a European Bowl | Luxemburg | 4a plaça (Oest) |
| 2009 | 3a European Bowl | Luxemburg | 2a plaça (Oest) |
Campionat de la Commonwealth :
| Any | Campionat | Seu | Classificació |
| 2006 | 1r Campionat Commonwealth | Londres (Anglaterra) | 5a plaça |

## Referències

* ↑ «Associació Escocesa de Korfbal a l'IKF» (en anglès). IKF.
* ↑ «Korfball played in 50 countries! - Wales and Scotland join family» (en anglès). IKF, 29-12-2006.
* ↑ «European Bowl starts in the West» (en anglès). IKF, 06-05-2007.
* ↑ «Ireland, Wales win; Scotland and Sweden lose; all in international debut» (en anglès). IKF, 12-05-2007.
* 1 2 «Wales win European Bowl western division» (en anglès). IKF, 14-05-2007. Arxivat de l'original el 2012-08-04. [Consulta: 23 novembre 2011].
* ↑ «Scotland Take on Europe» (en anglès). SKA. Arxivat de l'original el 2011-11-26. [Consulta: 23 novembre 2011].
* ↑ «Història del Campionat d'Europa de Korfbal» (en anglès). IKF. Arxivat de l'original el 2013-09-20. [Consulta: 23 novembre 2011].
* ↑ «European Bowl 2009» (en anglès). Korfballworld.
* ↑ «Korfball Commonwealth Games» (en anglès). BBC, 24-08-2006 [Consulta: 23 novembre 2011].
# Girardia

Girardia és un gènere de triclàdide dugèsid que habita a l'aigua dolça.
Fins a l'any 1991 es considerava Girardia com a subgènere de Dugesia, aleshores fou elevat al rang de gènere. El gènere antic (Dugesia) es segueix emprant incorrectament en treballs recents per a algunes espècies de Girardia, especialment per Girardia dorotocephala i Girardia tigrina.
El gènere Girardia comprèn més de 40 espècies que presenten poques diferències morfològiques entre elles.

## Descripció

Moltes espècies de Girardia presenten grànuls de pigment a la paret exterior de la faringe.

## Espècies

* Girardia anceps
* Girardia anderlani
* Girardia andina
* Girardia antillana
* Girardia arimana
* Girardia arizonensis
* Girardia aurita
* Girardia arndti
* Girardia avertiginis
* Girardia azteca
* Girardia barbarae
* Girardia biapertura
* Girardia bursalacertosa
* Girardia cameliae
* Girardia canai
* Girardia capacivasa
* Girardia chilla
* Girardia cubana
* Girardia dimorpha
* Girardia dorotocephala
* Girardia festae
* Girardia glandulosa
* Girardia graffi
* Girardia guatemalensis
* Girardia hoernesi
* Girardia hypoglauca
* Girardia informis
* Girardia jugosa
* Girardia longistriata
* Girardia mckenziei
* Girardia microbursalis
* Girardia nonatoi
* Girardia paramensis
* Girardia polyorchis
* Girardia rincona
* Girardia sanchezi
* Girardia schubarti
* Girardia seclusa
* Girardia sphincter
* Girardia striata
* Girardia tigrina
* Girardia titicacana
* Girardia typhlomexicana
* Girardia veneranda
* Girardia ururiograndeana

## Referències

* 1 2 De Vries, E.J. & Sluys, R., 1991. "Phylogenetic relationships of the genus Dugesia (Platyhelminthes, Tricladida, Paludicola)". J. Zool., Lond., 223:103-116.
* ↑ Sheiman, I. M.; Kreshchenko, N. D.; Sedel'Nikov, Z. V.; Groznyi, A. V. (2004). "Morphogenesis in Planarians Dugesia tigrina". Russian Journal of Developmental Biology 35 (4): 228. doi:10.1023/B:RUDO.0000036713.86633.c2
* ↑ Lombardo, P.; Giustini, M.; Miccoli, F. P.; Cicolani, B. (2011). "Fine-scale differences in diel activity among nocturnal freshwater planarias (Platyhelminthes: Tricladida)". Journal of Circadian Rhythms 9: 2. doi:10.1186/1740-3391-9-2.
* ↑ Hassall, C.; Hollinshead, J.; Hull, A. (2012). "Temporal dynamics of aquatic communities and implications for pond conservation". Biodiversity and Conservation 21 (3): 829. doi:10.1007/s10531-011-0223-9
* ↑ Prados, J.; Alvarez, B.; Howarth, J.; Stewart, K.; Gibson, C. L.; Hutchinson, C. V.; Young, A. M. J.; Davidson, C. (2012). "Cue competition effects in the planarian". Animal Cognition 16 (2): 177–186. doi:10.1007/s10071-012-0561-3
* ↑ Curino, A.C.; Cazzaniga, N.J. «A new species of freshwater planarian from Chile (Platyhelminthes: Tricladida), with a nomenclatural note on Girardia festae (Borelli, 1898)». Proceedings of The Biological Society of Washington, 106, 4, 1993, pàg. 633-644.
* ↑ Tyler, Schilling, Hooge & Bush 2006 : Turbellarian taxonomic database. Version 1.5 Base de dades Arxivat 2012-02-04 a Wayback Machine.
# Maurici Alberni

Maurici Alberni (Manresa, ca. 1812 - Manresa, ca. 1870) fou un organista català que exercí, al llarg de la seva vida, a diferents localitats espanyoles.
De petit ingressà a l'Escolania de Montserrat, on va poder gaudir d'un aprenentatge musical per part del pare Jacinto Boada Casanovas. Amb setze anys, va ser enviat com a organista al monestir de San Millán de la Cogolla. Allà fou on rebé l'hàbit i, amb més concreció, el prengué el 20 de febrer de 1828 i un any més tard començà a professar. Va exercir com a organista al monestir fins que el govern de Mendizábal obligà a Alberni a abandonar el seu lloc, donada la exclaustració general dels religiosos. Després estigué vuit anys exercint d'organista a Granollers on acabà passant un temps a Barcelona.
Els seus últims anys, Alberni treballà com a organista a la localitat riojana de Casalarreina (1858). Posteriorment,l'any 1862, s'establí com a capellà de les clarises en Ciempozuelos (Madrid).

## Referències

* 1 2 3 ZARAGOZA PASCUAL, Ernesto. «Alberni, Mauricio [Maurici]». Diccionario de la Música Española e Hispanoamericana. Madrid: SGAE, 1999-2002, vol. 1, p. 203-204.
# Jef Van Der Linden

Jef Van Der Linden (2 de novembre de 1927 - 8 de maig de 2008) fou un futbolista belga.

## Selecció de Bèlgica

Va formar part de l'equip belga a la Copa del Món de 1954 però no disputà cap partit.

## Referències

* ↑ «1954 FIFA World Cup Switzerland». Arxivat de l'original el 2013-11-13. [Consulta: 16 gener 2018].
* ↑ «R.A.F.C.-Museum: archief website van Royal Antwerp Football Club». Rafcmuseum.be, 02-11-1927. [Consulta: 29 novembre 2011].
# Forney

Forney és una ciutat dels Estats Units a l'estat de Texas. Segons el cens del 2000 tenia 5.588 habitants.

## Demografia

Segons el cens del 2000, Forney tenia 5.588 habitants, 1.920 habitatges, i 1.522 famílies. La densitat de població era de 275,2 habitants/km².
Dels 1.920 habitatges en un 46,7% hi vivien nens de menys de 18 anys, en un 62% hi vivien parelles casades, en un 13,1% dones solteres, i en un 20,7% no eren unitats familiars. En el 17,7% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,29.
Per edats la població es repartia de la següent manera: un 32,1% tenia menys de 18 anys, un 7,8% entre 18 i 24, un 33,5% entre 25 i 44, un 18,6% de 45 a 60 i un 8% 65 anys o més.
L'edat mediana era de 32 anys. Per cada 100 dones de 18 o més anys hi havia 91,6 homes.
La renda mediana per habitatge era de 52.014$ i la renda mediana per família de 58.295$. Els homes tenien una renda mediana de 34.886$ mentre que les dones 30.841$. La renda per capita de la població era de 21.217$. Aproximadament el 3,6% de les famílies i el 5,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Forney». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Liverpool (desambiguació)

«Liverpool» té aquests significats:
* Geografia:
** Liverpool, ciutat al nord-oest d'Anglaterra al comtat metropolità de Merseyside.
** Liverpool (Illinois)
** Liverpool (Nova York)
** Liverpool (Pennsilvània)
** East Liverpool, població dels Estats Units a l'estat d'Ohio.
* Astronomia: Telescopi Liverpool, telescopi ubicat a l'Observatori Roque de los Muchachos a La Palma (Illes Canàries)
* Esport:
** Liverpool Football Club, club de futbol anglès, de la ciutat de Liverpool a Merseyside.
** Liverpool Fútbol Club, club de futbol uruguaià de la ciutat de Montevideo fundat el 1915.
# Psychoda plumosa

Psychoda plumosa és una espècie d'insecte dípter pertanyent a la família dels psicòdids que es troba a Àfrica: Uganda.

## Referències

* ↑ uBio (anglès)
* 1 2 Tonnoir, Al., 1939. Psychodidae. A: Museu Britànic (Natural History): Ruwenzori Expedition 1934-1935. 1 (4): 35-80.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Albert Bouvet

Albert Bouvet (Melleg, 28 de febrer de 1930 - Essonne, 20 de maig de 2017) va ser un ciclista francès, que fou professional entre 1954 i 1964. Desenvolupà la seva carrera esportiva tant en carretera com en pista, aconseguit victòries en els dos camps. Fou conegut com a Môme Sparadrap", senyor esparadrap.
La seva victòria més destacada fou a la París-Tours de 1956, sent el darrer francès que guanyava aquesta cursa fins que al cap de 42 anys, el 1998, Jacky Durand trencà la sequera de victòries en aquesta clàssica francesa.
En retirar-se del ciclisme professional continuà vinculat a aquest esport, treballant en l'organització de la París-Roubaix, tot localitzant nous trams de pavé, i del Tour de França.
Una cursa disputada entre les viles de Saint-Grégoire i Saint-Georges-de-Reintembault porta el nom de Trofeu Albert-Bouvet.

## Palmarès en ruta

* 1954
** 1r a la Manche-Océan
** 1r al Tour de l'Orne i vencedor d'una etapa
** 1r a Mélesse
** Vencedor d'una etapa al Circuit de les 6 províncies
* 1955
** 1r als Boucless del Sena
** 1r als Boucles du Bas-Limousin
** 1r a Lanveur
** Vencedor d'una etapa del Tour del Sud-est
* 1956
** 1r a la París-Tours
** 1r al Circuit de Finistère
** 1r a Larrec
** 1r a Rostronen
** Vencedor d'una etapa del Tour de l'Oest
* 1957
** 1r a Saint Pierre le Moutiers
* 1959
** 1r a Plougasnou
** 1r a La Bouexière
** 1r a Saint-Hilaire du Harcouët
** 1r a Valognes
** Vencedor de 2 etapes al Tour de Romandia
* 1960
** 1r a Pérugné
** 1r a Scaër
* 1961
** 1r a Ploerdut
* 1963
** 1r a Rennes

### Resultats al Tour de França

* 1955. Abandona (3a etapa)
* 1957. 50è de la classificació general
* 1959. Eliminat (13a etapa)
* 1961. Abandona (12a etapa)
* 1962. Abandona (12a etapa)

## Palmarès en pista

* 1957
** Campió de França d'hivern de persecució
** 2n al Campionat del Món de persecució
* 1958
** Campió de França de persecució
* 1959
** Campió de França de persecució
** 2n al Campionat del Món de persecució
* 1960
** Campió de França de persecució
* 1962
** Campió de França de persecució
* 1963
** Campió de França de persecució

## Referències

* 1 2 3 «Muere Albert Bouvet, exciclista y antiguo director del Tour de Francia». Marca, 20-05-2017 [Consulta: 20 maig 2017].

## Enllaços externs

* Palmarès d'Albert Bouvet a memoire-du-cyclisme.eu
# Girardia dorotocephala

Girardia dorotocephala és una espècie de triclàdide dugèsid originària d'Amèrica del Nord. S'ha introduït accidentalment al Japó.

## Morfologia

A la natura acostumen a mesurar fins a 30 mm de longitud i uns 3,5 mm d'amplada. En condicions de laboratori poden créixer més. El cap presenta una forma triangular amb costats lleugerament convexos i la punta anterior força punxeguda. Les dues aurícules són molt punxegudes i s'estenen cap als costats. Quan l'animal es desplaça lliscant sobre les superfícies acostuma a mantenir les aurícules elevades. Normalment presenta dos ulls, força junts, en una posició immediatament anterior a la base de les aurícules. A ull nu la coloració de la superfície dorsal és des de marró fins a gairebé negre i a vegades presenta una ratxa més fosca al mig i per darrere la faringe. Si s'observa amb l'ajut d'una lupa, G. dorotocephala presenta petites taques blanques i fosques sobre el color general de fons. La superfície dorsal és d'un color més pàl·lid. La faringe és de color gris clar, amb una punta blanca curta.

## Referències

* ↑ Sluys, R.; Kawakatsu, M.; Yamamoto, K. «Exotic freshwater planarians currently known from Japan» (en anglès). Belgian Journal of Zoology, 140, (Suppl.), 2010, pàg. 103-109. Arxivat de l'original el 2016-03-03 [Consulta: 8 desembre 2014].
* ↑ Kenk, R «Freshwater planarians (Turbellaria) of North America» (en anglès). Biota of freshwater ecosystems. Identification manual 1, 1972, pàg. 22.
# Maurici (desambiguació)

«Maurici» té aquests significats:
    República de Maurici, Estat format per l'illa de Maurici i d'altres més petites de l'arxipèlag de les Illes Mascarenyes
    Illa Maurici, illa on es troben les 9/10 parts de la República de Maurici
    Maurici (revolucionari), revolucionari de la província romana d'Àfrica
    Flavi Tiberi Maurici, emperador romà d'Orient del 582 al 602.
    Juni Maurici, polític romà del segle i.
       Sant Maurici d'Agaunum, màrtir cristià al segle iv.
       Beat Maurici d'Hongria, dominic hongarès del segle xiv.
       Beat Maurici Proeta, frare agustinià català del segle xv.
Viccionari
# Jessie Boucherett

(Emília) Jessie Boucherett (novembre del 1825 - 18 d'octubre del 1905) fou una feminista anglesa.

## Biografia

Nasqué al novembre del 1825 a North Willingham, prop de Market Rasen, Lincolnshire. El seu avi era el tinent coronel Ayscoghe Boucherett. L'educaren a l'escola de les quatre senyoretes Byerley (filles de Josiah Wedgwood, soci de Thomas Berles) a Avonbank, Stratford-on-Avon, on també havia estudiat Elizabeth Gaskell.
L'activitat de Jessie Boucherett pels drets de les dones s'inspirà en English Woman's Journal, que reflectia els seus propis objectius, i en un article en la Revista d'Edimburg sobre els problemes de les dones "supèrflues" a Anglaterra durant els anys intermedis del segle xix, quan hi havia moltes més dones que hòmens en la població.
El 21 de novembre del 1865, Jessie Boucherett, amb l'ajuda de Barbara Bodichon i Helen Taylor, proposà una reforma parlamentària per aconseguir el dret del vot per a les dones, tasca gens fàcil; hi calgué nombroses campanyes de conscienciació i sensibilització.
Amb Barbara Bodichon i Adelaide Anne Procter, Jessie Boucherett fundà la Societat per a la Promoció Laboral de les Dones al 1859. Al 1926 esdevingué la Societat per a la Promoció de la Formació de les Dones, que hui és l'organització benèfica Futures for Women.
El 1859, Jessie Boucherett i Procter entraren al grup Langham Place, que feia campanya per a millorar la situació de les dones, i va estar actiu entre 1857 i 1866. Jessie Boucherett lluità pel sufragi femení i per la Llei de Propietat de Dones Casades. Va fundar The Englishwoman's Review el 1866, i la dirigí fins al 1870, quan va fundar amb Lydia Becker el Women's Suffrage Journal.

## Obra

* Consells sobre l'autoajuda per a dones joves, 1863
* La condició de la dona a França, 1868
* Com proveir a dones supèrflues, en Josephine Butler, ed., Treball de les dones i cultura de les dones, 1869
* La posició industrial de la dona, en Theodore Stanton, ed., The Woman Question in Europe, 1884
* La condició de les dones treballadores i les lleis de fàbrica, amb Helen Blackburn, 1896

## Referències

* ↑ «Boucherett, Emilia Jessie». Dictionary of National Biography, 1912 supplement, Volume 1 [Consulta: 4 gener 2023].
* ↑ «History of Futures for Women – Future For Women (SPTW)» (en anglés). [Consulta: 19 octubre 2023].
* ↑ «Jessie Boucherett» (en anglés). [Consulta: 19 octubre 2023].
* ↑ «Future For Women (SPTW) – Helping women to help themselves into employment» (en anglés). [Consulta: 19 octubre 2023].
* ↑ Oxford Dictionary of National Biography. online. Oxford University Press. requereix subscripció o ser soci de la biblioteca pública del Regne Unit.
* ↑ Phillips, Melanie. The Ascent of Woman: A History of the Suffragette Movement and the Ideas Behind It. London: Abacus, 2004. ISBN 0-349-11660-1. p. 132.

## Font

* F. Hays, Dones del dia, 1885.
# Forner del Pacífic

El forner del Pacífic (Furnarius cinnamomeus) és una espècie d'ocell de la família dels furnàrids (Furnariidae) que viu al bosc de ribera de les terres baixes de l'est de l'Equador i nord-oest del Perú.

## Referències

* ↑ «Forner del Pacífic». Cercaterm. TERMCAT, Centre de Terminologia. REV. 29-12-2010, (català)
# Liversidgeïta

La liversidgeïta és un mineral de la classe dels fosfats. Va rebre el nom l'any 2010 per Peter Elliott, Gerald Giester, Eugen Libowitzky i Uwe Kolitsch en honor a Archibald Liversidge (17 de novembre de 1847, Chiswick, Anglaterra - 26 de setembre de 1927, Londres, Anglaterra), professor de geologia i mineralogia, i més tard professor de mineralogia i química a la Universitat de Sidney.

## Característiques

La liversidgeïta és un fosfat de fórmula química Zn₆(PO₄)₄·7H₂O. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema triclínic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, la liversidgeïta hauria de pertànyer a «08.CD: Fosfats sense anions addicionals, amb H₂O, només amb cations de mida mitjana, amb proporció RO₄:H₂O = 1:2» juntament amb els següents minerals: kolbeckita, metavariscita, fosfosiderita, mansfieldita, escorodita, strengita, variscita, yanomamita, parascorodita, ludlamita, sterlinghil·lita i rollandita.

## Formació i jaciments

Va ser descoberta a Broken Hill, al districte homònim del comtat de Yancowinna (Nova Gal·les del Sud, Austràlia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Liversidgeite» (en anglès). Mindat. [Consulta: 30 novembre 2021].
# Pseudanthias marcia

Pseudanthias marcia és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 16 cm de longitud total.

## Hàbitat

És un peix marí de clima tropical i associat als esculls de corall que viu entre 14-30 m de fondària.

## Distribució geogràfica

Es troba al Golf d'Oman i a la costa sud-occidental d'Oman.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* 1 2 3 «Pseudanthias marcia» (en anglès). FishBase. Froese, Rainer; Pauly, Daniel (editors).
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E. i J.P. Hoover, 1993. Pseudanthias marcia, a new serranid fish from Oman. Rev. Fr. Aquariol. 20(2):47-52.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Albert Bousser

Albert Bousser (Alzingen, 8 de febrer de 1906 - Ciutat de Luxemburg, 2 de maig de 1995) fou un polític, inspector ferroviari, sindicalista i escriptor luxemburguès, membre del Partit Socialista dels Treballadors (LSAP) i el seu president entre 1952 i 1954.
Bousser va estudiar a París en l'École du Génie Civil, i després d'això va exercir com a inspector de ferrocarril de Chemins de Fer Luxembourgeois, on va treballar fins al 1969. Va ser secretari (1945-1954) del sindicat dels treballadors dels ferrocarrils, i després president (1.954 a 1.964).
Bousser va entrar a la Cambra de Diputats el 1946, lloc on es va mantenir fins a 1964, quan va ser nomenat ministre de Transports i ministre d'Obres Públiques (1964 a 1969). Va ser regidor breument a l'Ajuntament de Luxemburg (1950-1951) i després alcalde d'Hesperange.
Va tenir un paper decisiu, el 1971, a la formació el Partit Socialdemòcrata. Va ser escollit de nou, membre de la Cambra de Diputats de 1974 fins al 1979.

## Obres literàries

* Bousser, Albert: Vom Dorfjungen über zwei Weltkriege zum Minister. Impr. Victor 1973 (alemany)
* Bousser, Albert: "Die Flügelradmänner und ihre konservativen Widersacher" In FNCTTFEL: 75 Joer Landesverband. 1984

### Col·laboració a diaris

* Les Cahiers luxembourgeois revue libre des lettres, des sciences et des arts.(francès)
* Tageblatt / Escher Tageblatt = Journal d'Esch. Zeitung fir Lëtzebuerg.(alemany)

## Referències

* 1 2 3 «Albert Bousser» (en francès). [Consulta: 21 agost 2015].
# Gülcan Tunççekiç

Gülcan Tunççekiç (Kırıkkale, 8 de gener de 1942 - Marmaris, Muğla, 19 de juliol de 1992) fou una ballarina turca. Es va graduar al Conservatori d'Ankara el 1961 i va iniciar la seva carrera el mateix any com a ballarina a l'Òpera i Ballet Estatal (Devlet Opera ve Balesi en turc). Va ballar un dels rols principals, Odile, alternant amb la ballarina Meriç Sümen, en la primera presentació d'El llac dels cignes a Turquia el 29 d'octubre (Diada de la República Turca) de 1965. L'escriptor Jak Deleon l'anomenà «un dels artistes turcs que han posat els fonaments del ballet a Turquia».
Va estar casada amb Coşkun Kıraner, amb qui tingueren un fill, Pamir Kıraner.

## Referències

* ↑ http://www.hurriyet.com.tr/kultur-sanat-39122831
* ↑ http://www.haberler.com/kugu-golu-aspendos-a-istanbul-da-hazirlanacak-4395857-haberi/
* ↑ http://www.hurriyetdailynews.com/istanbul-ballet-and-opera-prepares-for-aspendos.aspx?pageID=238&nID=42527&NewsCatID=384
* ↑ Jak Deleon. Türk Devlet Balesi: 50. yıl. Siemens Leasing, 1998. ISBN 978-975-94370-0-8.
* ↑ Jak Deleon. Cumhuriyet dönemi Türk balesi. İletişim Yayınları, 1992. ISBN 978-975-470-277-4.
* ↑ Jak Deleon. Kısa bale ve modern dans tarihi. Altın Kitaplar Yayınevi, 1993.
* ↑ http://www.memleket.com.tr/saadet-isil-aksoy-pamir-kiraner-evlendi-iste-dugun-fotograflari-699367h.htm

## Enllaços externs

* Gülcan Tunççekiç: La cigne blanca del ballet turc